SARLNUUS SONDAG 11 MEI 2008 


U luister na ZS6SRL die amptelike radiostasie van die Suid-Afrikaanse Radioliga, 
die nasionale vereniging vir amateurradio in Suid-Afrika, met `n nuusbulletin 
wat elke Sondag om 08:15 SAT in Afrikaans en om 08:30 SAT in Engels uitgesaai 
word. Oudio is ook beskikbaar via die web www.sarl.org.za, klik op ARMI en 
volg die koppelings soos aangedui. Vir oudio via Echolink koppel met ZSOJPL- 
R. 


Hierdie, en vorige bulletins, kan van www.sarl.org.za afgelaai word en u kan ook 
daar inteken om toekomstige bulletins per e-pos te ontvang. 


U nuusleser vanoggend is (Naam en Roepsein), vanuit Pretoria met herleidings 
Op 28,325, 14,235, 10,130, 7,066 en 3,695 MHz ESB asook, 51,400, 438,825 en 1 
297 MHz FM in die Pretoriagebied. (Ander nuuslesers verander soos toepaslik). 


In vandag se SARLNuus: 
SLUIT NOU BY DIE SARL AAN EN KRY MEI EN JUNIE GRATIS 


SA AMATEURRADIOONTWIKKELINGSTRUST TOEKENNINGS 
AANGEKONDIG 


STUUR JOU NAAM NA DIE MAAN 


U luister na ZS6SRL. Bly ingeskakel vir meer besonderhede oor hierdie en ander 
belangrike en interessante nuusitems. 


SLUIT NOU BY DIE SARL AAN EN KRY MEI EN JUNIE GRATIS 


Sluit nou aan by die SARL en kry Mei en Junie se lidmaatskap gratis. Jy kom 
ook in aanmerking vir die R15 kontantkorting. Die lidmaatskapfooi vir gewone 
lede vir 2008/2009 is R320, maar as dit voor 31 Augustus betaal word, is daar 
'n R15-korting. Dit beteken dat as jy nou aansluit of jou lidmaatskap herniu 
voor 31 Augustus, jy teen verlede jaar se tarief betaal. 


Seniorlede kry n soortgelyke aanbod. Die nuwe seniorlidmaatskapfooi is R200, 
maar as dit teen 31 Augustus betaal word, is daar `n R16-korting wat die fooi 
afbring na R184. Nuwe seniorlede wat nou aansluit, kry ook Mei en Junie gratis 
teen R184. 


Besoek www.sarl.org.za vir die lidmaatskap-aansoekvorm of skakel Vee Maandae 
tot Vrydae tussen 09:00 en 13:00 by 011 675-2393. 


SA AMATEURRADIOONTWIKKELINGSTRUSTTOEKENNINGS AANGEKONDIG 


Die Suid-Afrikaanse Amateurradioontwikkelingstrust het die wenners van die 
2008 toekennings bekend gemaak. Die Garth Milne Tegnologietoekenning sal 
tydens `n funksie volgende Vrydag in Midrand aan John Willescroft, ZS6EF, 
gemaak word. Die Nokia Siemens Radioamateur van die Jaar Toekenning gaan 
aan Graham Hartlett, ZS6GJH, en die Nokia Siemens Networks Gemeenskaps- 
dienstoekenning gaan aan Craig Symington, ZS6ORH. Luister volgende week vir 
meer besonderhede oor hulle prestasies. 


RADIOAMATEUR-EKSA MEN 15 MEI 


Die Radioamateur-eksamen word Donderdagaand 15 Mei in verskeie sentra in 
Suid-Afrika geskryf. SARLNuus wens alle kandidate sterkte toe met die ek- 
samen. 


STUUR JOU NAAM NA DIE MAAN 


NASA nooi mense van alle ouderdomme om aan te sluit by die maaneksplo- 
rasiereis met die geleentheid om hulle name aan boord die Maanverkenningswen- 
teltuig, of LRO-ruimtetuig, na die maan te stuur. 


Die Stuur Jou Naam na die Maan webwerf laat almal toe om deel te neem aan 
die maanavontuur en hulle name in n wentelbaan om die maan te plaas vir die 
toekoms. Deelnemers kan hulle besonderhede by http://www.nasa.gov/lro in- 
dien, `n sertifikaat druk en hulle naam in n databasis laat insluit. Die databasis 
sal op n mikroskyfie geplaas word wat geintegreer sal word in die ruimtetuig. 
Die sluitingsdatum vir die indien van name is 27 Junie 2008. 


Die LRO-sending is die eerste stap in NASA se planne om teen 2020 weer mense 
op die maan te plaas en jou naam kan eerste daar wees. 


Die Wenteltuig, wat bestaan uit ses instrumente en een tegnologiese demon- 
strasie, sal die mees omvattende datastel nog ooit van die maan terugstuur. Die 
sending sal fokus op die keuring van veilige landingsplekke en die identifisering 
van maanhulpmiddels. Dit sal ook n studie maak van die uitwerking van die 
maan se uitstraling op die mens. 


Die LRO sal ook n omvattende atlas opstel van die maan se terreinvorm en n 
opname maak van die hulpbronne wat deur NASA benodig word vir die ontwerp 
en bou van die beoogde maan-buitepos. Die sending sal toekomstige menslike 
eksplorasie ondersteun en terselfdertyd dien as wegspringplek vir toekomstige 
wetenskaplike sendings. Volgens beplanning sal die LRO laat in 2008 gelanseer 
word. 


Die Maanverkenningswenteltuig word by Goddard gebou. Die sending sal sal 
bestuur word by die sentrum vir NASA se “Explorations Systems Mission Di- 
rectorate” in Washington. 


Om jou naam na die maan te stuur, besoek http://www.nasa.gov/lro en moet 
nie jou roepsein vergeet niel 


NUWE ADVERTENSIEGELEENTHEID VIR KLEIN ADVERTEERDERS 


Die SARL gaan spasie beskikbaar stel op die tuisblad vir kommersiële adver- 
teerders wat “ham ads” wil plaas. Die diens is beskikbaar op n kontrakbasis, 
sodat die advertensie maandeliks verander kan word. Die advertensie mag slegs 
teks wees met die maatskappy se naam, kontakbesonderhede en n klikskakel 
na sy tuisblad. Die advertensie sal baie lyk soos dié in die snuffelkolomme van 
die dagblaaie. 


Om volledige besonderhede te bekom, stuur n blanko e-pos met “ham ads” in 
die onderwerplyn aan armi@sarl.org.za. 


SKA OP DIE AGENDA BY DIE RTA IN PORT ELIZABETH 


Adrian Tiplady van die “Sguare Kilometre Array” se span sal `n aanbieding 
lewer tydens die Port Elizabethse SARL se Radiotegnologie in Aksie-simposium 
wat op Saterdag 31 Mei 2008 op die Noordkampus van die Nelson Mandela 
Metropolitaanse Universiteit gehou word. Hy sal een van die baie sprekers wees 
wat radioamateurs en elektroniese entoesiaste sal inlei na die eeu van wetenskap 
en tegnologie. 


Volledige besonderhede oor die program en die ongelooflike bywoningspryse sal 
in die komende week op www.sarl.org.za gepos word. 


OEFENING DOUBLE BARREL 8 


71 Seineenheid, n reserwemag-eenheid, hou oor die naweek van 24 en 25 Mei 
2008 sy jaarlikse militêre/amateur- HF-kommunikasie-oefening, Oefening Dou- 
ble Barrel 3. Hulle gaan vanaf Rawsonville in die Wes-Kaap aktief wees met die 
roepsein ZS71SIG. n @SL-kaart sal uitgegee word om die oefening te gedenk. 


Die doel van hierdie oefening is om die eenheid en sy lede die kans te gee 
om waardevolle HF-ondervinding op te doen. Terselfdertyd verskaf dit n op- 
windende platform vir die amateurradiogemeenskap om in n opleidings- en voor- 
bereidingsoefening te kommunikeer met ander rolspelers, byvoorbeeld militêre 
en ander noodoperateurs. 


A mateurfrekwensies wat gebruik sal word, is 1,845 LSB, 3,760 LSB, 7,060 LSB 
en 14,300 HSB, asook 10,135 HSB --— @ORM. Die militêre opleidingsfrekwensies 
sal per seininstruksie uitgereik word aan deelnemers. Deelnemende radioama- 
teurs word aangemoedig om deel te neem as n veld-, mobiele of basisstasie 
terwyl daar met verskillende antennas en kraguitsette geëksperimenteer word. 
Die radioamateurgemeenskap word daaraan herinner dat bogenoemde frekwen- 
sies in gebruik sal wees oor die naweek van 23 tot 25 Mei 2008 en word gevra 
Om voorsiening te maak vir die oefening. 


Skakeling met ander rolspelers sal eersdaags afgehandel wees. Deelnemers kan 
Pierre, ZS1HF, by zslhf@telkomsa.net of 083 321 1449 kontak vir meer beson- 
derhede. 


KOMPETISIENUUS 


Die Antieke Draadloosvereniging se lLamp-@SO-Geselligheid is `n foon- 
alleenkompetisie op 40 en 80 meter. Verkieslik moet slegs radios met lampe 
gebruik word. Die AM-OSO-geselligheid is gister gehou en vanmiddag word die 
ESB-OSO-geselligheid gehou vanaf 16:00 tot 18:00 SAT. 


Volledige besonderhede oor die kompetisie is beskikbaar in die 2008 SARL Kom- 
petisieboek. 


RADIO ZS 


Die redakteur is op soek na materiaal vir publikasie in die Mei/Junie 2008- 
uitgawe van Radio 7S. Materiaal kan in MS Word- of PDF-formaat en prente 
in jpg- of PDF-formaat versend word. Stuur jou bydrae op die laatste Sondag 
18 Mei aan radiozs@sarl.org.za.. 


HE-VOORTPLANTINGSVOORSPELLING 


Hannes Coetzee, ZS6BZP, rapporteer dat die verwagte sonaktiwiteitsvlak die 
komende week baie laag gaan wees. Die geomagnetiese veld sal oor die algemeen 
stil tot onrustig wees behalwe gedurende 13 Mei, wanneer aktiewe vlakke verwag 
word. Die voorspelde effektiewe sonvlektelling sal gedurende die komende week 
minder as 5 wees. Die verwagte DX toestande is goed vir die noordelike rigtings 
maar taamlik swak vir die hoofsaaklik noordwestelike paaie. 


15 en 20 m is die beste keuse vir DX met moontlike 15- en 20 m-openinge 
vanaf 14:00 SAT na Indië. Kontakte met Australië gaan baie uitdagend wees. 
Vanaf ongeveer 14:00 is daar moontlike goeie 15- en 20 m-openinge na Europa. 
Kontakte met die VSA gaan baie uitdagend wees. 10 MHz lyk na sononder 
bruikbaar vir die mMorse-kode en digitale entoesiaste. 


Plaaslike toestande gaan gedurende die dag op 40 m goed wees. 30 m behoort 
gedurende die middel van die dag goeie resultate oor die langer afstande te lewer. 
Saans is 80 m die beste keuse. Dit is nou as die donderstorms en staties vir jou 
'n kans gaan gee. Nie te lank van nou af nie gaan 160 m weer baie bruikbaar 
begin word. 


Onthou dat hierdie net `n voorspelling is en dat HF jou altyd nog steeds kan 
verras. Skakel jou stel aan, luister en roep ook C@ om seker te maak dat jy deel 
van die opwinding is. 


Besoek gerus www.spaceweather.co.za vir meer inligting. 
DAGBOEK VAN GEBEURE 


11 Mei - ESB-OSO-gesellisheid; 15 Mei Radio Amateur Eksamen; 23 tot 25 Mei 

Oefening Double Barrel 3; 31 Mei - RTA in Port Elizabeth; 8 Junie - Sluitings- 
datum vir inskrywings vir Kempton Park Amateurradio Tegniese Vereniging se 
klubwapenkompetisie. 


SARL nuus nooi klubs en individue uit om nuusberigte wat vir radioamateurs en 
kortgolfluisteraars van belang is in te stuur. Indien moontlik, plaas nuusberigte 
in beide Afrikaans en Engels op www.sarl.org.za/newsinbox.asp nie later nie as 
die Donderdag wat die bulletindatum voorafgaan. 


Die SARL nooi u ook om na die program Amateur Radio Mirror International, 
wat om 10:00 SAT op 145,750 MHZ in die Pretoriagebied met herleidings op 7 
(82, 7 205 en 17 590 kHrz, te luister. Vir oudiostrome en Echolink deur ZS6FCS, 
besoek www.sarl.org.za, klik op ARMI en volg die skakels. `n Heruitsending vind 
Maandagaande om 21:00 SAT op 3 215 kHz plaas. Sentech borg die uitsendings 
op die nie-amateurfrekwensies. 


U het geluister na `n nuusbulletin van die Suid-Afrikaanse Radioliga wat deur 
Dennis, ZS4BS saamgestel is. 


'n Voorspoedige week word aan almal toegewens, 73. 


/EX 


